Boikivštšynan kansallispuisto

Boikivštšynan kansallispuisto (ukr. Національний природний парк «Бойківщина», Natsionalnyi pryrodnyi park Boikivštšyna) on kansallispuisto Ukrainan Lvivin alueella, aivan Taka-Karpatian alueen rajalla. Huhtikuussa 2019 silloiseen Turkan piiriin, nykyiseen Sambirin piiriin perustetun kansallispuiston pinta-ala on 122,40 neliökilometriä. Kansallispuisto on saanut nimensä Ukrainan Karpaattien keskivaiheella sijainneen historiallis-etnografisen, boikojen hallitseman seudun (Boikivštšyna, "boikojen maa") mukaan. Boikojen maat rajoittuivat idässä hutsulien (Hutsulštšyna, "hutsulien maa") ja lännessä lemkojen hallitsemiin maihin (Lemkivštšyna, "lemkojen maa"). Kansallispuiston maisemiin lukeutuu muun muassa Pikuivuori (1 408 m), joka on Lvivin alueen korkein huippu. Kansallispuiston läheillä, Matkivin kaupunkityyppisessä taajamassa sijaitsee Unescon maailmanperintökohteeseen Puolan ja Ukrainan Karpaattien puiset tserkvat kuuluva Matkivin Pyhän Demetrioksen kirkko. Lähteet Aiheesta muualla Kuvia tai muita tiedostoja aiheesta Boikivštšynan kansallispuisto Wikimedia Commonsissa Національний природний парк “Бойківщина” відтепер є заповідником (2019) (ukrainaksi) (galinfo.com.ua)